Oct 09,2017
గోద్రెజ్‌ ఆగ్రోవెట్‌కు 95 రేట్ల అధిక స్పందన
న్యూఢిల్లీ: గోద్రెజ్‌ ఇండిస్టీస్‌కు అనుబంధ సంస్థ అయిన గోద్రెజ్‌ ఆగ్రోవెట్‌ పబ్లిక్‌ ఇష్యూ సూపర్‌ సక్సెస్‌ సాధించింది. ఇష్యూకి ఇన్వెస్టర్లు భారీ క్యూ కట్టడంతో 95.41 రెట్లు అధిక స్పందన లభించింది. ఇష్యూలో భాగంగా కంపెనీ 1.8 కోట్ల షేర్లను ఆఫర్‌ చేయగా.. 171 కోట్ల షేర్లకుపైగా బిడ్స్‌ దాఖలయ్యాయి. ఇష్యూ ఈనెల 4న ప్రారంభమై 6న ముగిసింది. షేరు ముఖవిలువ రూ. 10కాగా.. ఒక్కో షేరుకి ధరల శ్రేణి రూ.450-460గా కంపెనీ నిర్ణయించింది. 25 యాంకర్‌ ఇన్వెస్టర్‌ సంస్థలకు షేరుకి రూ.460 ధరలో 74 లక్షలకుపైగా షేర్లను విక్రయించింది. తద్వారా రూ. 341 కోట్లను సమీకరించింది. గోద్రెజ్‌ ఆగ్రోవెట్‌ ఐపీవోకి అర్హతగల సంస్థాగత కొనుగోలుదారుల(క్విబ్‌) విభాగంలో 151 రెట్లు అధికంగా బిడ్స్‌ దాఖలయ్యాయి. సంపన్నవర్గాల (నాన్‌ఇన్‌స్టిట్యూషనల్‌) నుంచి 238 రెట్లు అధికంగా దరఖాస్తులు వెల్లువెత్తాయి. రిటైల్‌ ఇన్వెస్టర్లు సైతం 7.5 రెట్లు అధికంగా దరఖాస్తు చేసుకున్నారు.
మీ స్నేహితులకు రికమెండ్ చెయ్యండి